डॉ. मार्टिन लूथर किंग ने गौर किया था कि मृत्यु में लोकतंत्र है।
हम सभी मरते हैं…
चाहे हम बूढ़े हों या जवान,
रईस हों या गरीब,
मासूम हों या दोषी।
पर हमें हताश होने की ज़रूरत नहीं है।
क्योंकि मौत ही अंत नहीं है।
यह केवल शुरुआत है।
कमांडर कुज़्नेत्सोव, आप कुछ कहना चाहेंगे?
शोक, भले ही इसे सहना कठिन है, पर यह तोहफ़ा भी हो सकता है।
हाँ, हमने ओलेग सिदोरोव का शरीर खो दिया है,
पर हमारे पास वो है जो वह हमारे नुकसान को चिह्नित करने के लिए पीछे छोड़ गया।
और अब हमें यह कहने का मौका दिया गया है,
"अलविदा।
अलविदा, प्यारे साथी। अलविदा।"
जबकि तुम अपनी अंतिम यात्रा कर रहे हो…
तुम्हारी यादें हमारे दिलों में रहेंगी।
आतंक के सात मिनट
फ़ॉर ऑल मैनकाइंड
…और तीन बहादुर आत्माओं के बलिदान को नमन है।
अत्यंत दु:ख के साथ सूचित किया जाता है कि हम…
एक उदासीन समारोह में,
राष्ट्रपति विल्सन ने उनके लिए शोक मनाने में देश और दुनिया की अगुवाई की
जो बचाव अभियान के दौरान मारे गए।
क्योंकि अब पूर्व प्रतिद्वंद्वी अप्रत्याशित भागीदार बन गए हैं,
सोवियत स्पेस एजेंसी, रॉस्कॉस्मॉस, के प्रतिनिधि
नासा के साथ उनके अब-संयुक्त मिशन पर…
लिंडन बी. जॉनसन स्पेस सेंटर
…काम करने के लिए आज ह्यूस्टन आ रहे हैं।
जॉनसन स्पेस सेंटर में स्वागत है, डायरेक्टर कटीश।
धन्यवाद, मार्गो।
शायद हम इनमें से कई समस्याएँ सुलझा सकते हैं।
एक और समस्या है जो इन आधिकारिक प्रस्तावों में नहीं हैं,
जिसमें हमें तुम्हारी मदद चाहिए होगी।
व्यक्तिगत मदद।
क्या मदद चाहिए?
जब हमारे दोनों देश एक साथ मंगल पर उतरेंगे,
हम चाहते हैं कि हमारे कॉस्मोनॉट अपने कुछ मूल मिशन उद्देश्य पूरा करना जारी रखें।
पर ऐसा करने के लिए, हमें तुम्हारे कुछ संसाधनों का इस्तेमाल करना होगा।
ड्रोन, रोवर, प्रयोगशाला के उपकरण,
और शायद एकाध सैटेलाइट भी मोड़ना होगा।
यह मिशन उद्देश्य क्या हैं?
दुर्भाग्यवश, मुझे बताने की अनुमति नहीं है।
फिर भी, हमें तुम्हारी मदद की ज़रूरत होगी।
हमने देखा है कि तुम बेहद कठिन स्थितियों में कितनी सहायता कर सकती हो।
मुझे बताया गया था…
मुझे भरोसा दिलाया गया था कि और कोई अनुरोध नहीं किए जाएँगे।
परिस्थितियाँ बदल गई हैं।
ठीक है।
तुम्हें मेरी मदद चाहिए, तो तुम्हें मेरी मदद करनी होगी।
मैं सुन रही हूँ।
सर्गे निकोलोव।
मैं केवल उसी के साथ काम करूँगी।
मार्गो, यह संभव नहीं है।
क्यों? उसे क्या हुआ?
मैं उससे संपर्क क्यों नहीं कर पा रही हूँ?
वह दस सालों से ज़्यादा समय तक रॉस्कॉस्मॉस का डायरेक्टर था…
तुम्हारा गुरु था,
उसी की वजह से तुम्हारे पास मंगल प्रोग्राम है।
और वह बस यूँ ही गायब हो गया?
उसे कुछ और काम दिया गया था।
बकवास।
मार्गो, मैं सच में तुम्हारे साथ…
-ठीक है, यही सौदा है, लिनारा। -…इस पर चर्चा नहीं कर सकती।
अगर तुम्हें मेरी मदद चाहिए,
तो मुझे दो हफ़्ते या उसके भीतर सर्गे यहाँ ह्यूस्टन में चाहिए।
वरना, न सैटेलाइट मिलेगा, और न ही कोई उपकरण।
-ठीक है, लूइज़ा। शुरू करो। -अभी शुरू कर रही हूँ।
ठीक है।
बढ़िया। आगे बढ़ो, डैनी। वह बंद कर दो।
तो, कैसा चल रहा है?
निरंतर लगे रहने से काम हो जाता है। है न, कैप्टन?
-मैंने नैविगेशन स्क्रीन खो दिया। -प्रणोदन नियंत्रण काम नहीं कर रहा है।
और?
प्रणोदन वापस काम करने लगा है।
-नैविगेशन काम कर रहा है। -हम नियंत्रण में हैं, सर।
यान वापस हमारे नियंत्रण में है।
बढ़िया। हम कैसे सुनिश्चित करें कि यह दोबारा न हो?
मैंने कंप्यूटर को विश्वास दिला दिया कि डेव की नई प्रणाली ख़राब थी।
और, जब हम सेफ़ मोड में गए, हमने पुराना बैकअप संस्करण इंस्टॉल किया।
जिस पर डेव का नियंत्रण नहीं है।
बिल्कुल। मैंने एंटीना के लिए कमांड अपलिंक रिसीवर लाइन भी काट दी।
-ठीक है, तो हम तैयार हैं? -हाँ। हाँ, सर।
ठीक है। चलो मंगल पर चलें, दोस्तों।
पर पहले, मुझे एक संदेश भेजना है।
फ़ीनिक्स सोजॉर्नर वन
फ़ीनिक्स से संदेश है। अभी प्रसारित कर रही हूँ।
डेव, पक्का तुम्हें एहसास हो गया होगा कि मैंने अपने यान पर वापस नियंत्रण हासिल कर लिया है।
अब से, मैं सारे फ़ैसले लूँगा।
तुमने इस दल का, यान का, और हीलियोस का अपमान किया है।
मेरा इरादा इस दाग़ को मिटाने का है। फ़ीनिक्स आउट।
प्रसारण का अंत
हीलियोस ऐरोस्पेस
तो हमने कहा कि हमारे पास लैंडिंग साइट सी, ए, बी हैं।
ठीक है। और वहाँ उतरने के बाद,
यह बेहद ज़रूरी है कि कैमरे दो भिन्न कोनों पर स्थापित किए जाएँ
ताकि ज़्यादा से ज़्यादा…
अह, कैरन, एक सेकंड रुको।
हमें अकेला छोड़ोगे?
तुम नौकरी छोड़ना चाहती हो?
हाँ। एड सही था।
तुम्हें उसे रूसियों को बचाने देना चाहिए था।
वह पूरे दल का फ़ैसला था।
नहीं। तुमने वह फ़ैसला अपने हक़ में मोड़ा।
मैंने सभी से राय माँगी थी।
हाँ, और उस कमरे में सभी तुम्हारा सम्मान करते हैं।
इसलिए तुम्हें बस अपना फ़ैसला जताना था
और उन्होंने बस तुम्हारा समर्थन किया।
तो अब मैं कोई स्वेनगाली हूँ जिसके पास औरों को वश में करने की अलौकिक शक्तियाँ हैं।
लगभग।
मेरी बेटी सोजॉर्नर में है, और वह मारी जा सकती थी।
-पर वह मारी नहीं गई। -पर तीन अन्य लोग मारे गए।
और उन लोगों की माँएँ हैं और पिता और बच्चे हैं जो अब दुखी हैं,
और समझने की कोशिश में हैं कि उन्हें ज़िंदगी गुज़ारने की शक्ति कैसे मिलेगी।
और मुझे उनके लिए बुरा लग रहा है। सच में।
-सच में? -बिल्कुल।
पर मैंने किसी से नहीं कहा कि वे जल्दबाज़ी में 1994 में ही लॉन्च करें।
और मैंने रूसियों से नहीं कहा कि वे अपने इंजनों पर ज़रूरत से ज़्यादा दबाव डालें।
मैं तुम्हें नौकरी नहीं छोड़ने दूँगा।
नहीं? देखते जाओ।
-तुम अनुबंध तोड़ रही हो। -तो मुक़दमा कर दो।
कैरन। कैरन, चलो इस बारे में बात करें।
कैरन।
एलएच2 मात्रा 87 प्रतिशत पर है।
प्रणोदक स्थानांतरण लगभग पूरा हो गया है।
ठीक है।
फ़िल ड्रेन वॉल्व के पास जा रही हूँ और ट्रांसफर होज़ हटाने का इंतज़ार करूँगी।
मैं अभी भी प्रभावित हूँ कि मॉस्को दूर से ही तुम्हारे यान का रवैया नियंत्रण पुनर्प्राप्त कर सका।
मैं भी प्रभावित हूँ कि तुम उस डिवाइस में कितनी अच्छी तरह पैंतरेबाज़ी करती हो।
मंडराओ तितली की तरह, डंक मारो मधुमक्खी की तरह।
सीसीसीपी
धत् तेरी की।
क्या समस्या है?
मैं मदद कर सकता हूँ। यह आसानी से हो जाएगा।
नहीं।
धन्यवाद।
किस लिए?
हमें बचाने के लिए।
मुझे पता था कि तुम पर भरोसा किया जा सकता है।
तो तुमने ही संपर्क किया था।
मैं किसी को नहीं बताऊँगी।
वादा करती हूँ।
विडमेल - सेन्डर स्टेटस कोरी नया
सरप्राइज़! यह मैं हूँ।
डैड अब भी काम पर हैं। मुझे आपकी याद आ रही है।
हाँ, मैंने कह दिया।
डैड ने कहा कि आप वहाँ काफ़ी संघर्ष कर रही हैं।
और मुझे याद आया जब मैंने पहली बार एसएटी दिया था और वह इतना बुरा गया था।
याद है?
मुझे लगा था कि मैं कभी कॉलेज नहीं जा पाऊँगा,
और ज़िंदगी भर पिज़्ज़ा हट में ही काम करता रहूँगा।
और मैं अपने कमरे में उदास बैठा था,
और फिर आप आईं और आपने मुझसे कहा कि "यह बीत चुका है।
अब जो तुम कर सकते हो, उस पर ध्यान दो।"
वह अच्छी सलाह थी।
ख़ैर…
मुझे आपसे प्यार है।
संदेश का अंत
एआर = 1:162-5731
पहली बार आकस्मिक होता है।
दूसरी बार संयोग होता है।
तीसरी बार हुआ तो उसे दुश्मन का हमला कहते हैं।
ए, क्या तुम देख सकते…
मार्गो, उन रूसी कमीनों ने मेरा डिज़ाइन चुराया।
धीरे बोलो।
यह असामान्य नहीं है कि उन्होंने परमाणु-थर्मल इंजन के लिए
समान समाधान ढूँढा।
समान।
मार्गो, यह विस्तार अनुपात 0.3 प्रतिशत तक मेल खाते हैं।
देखो, हमें ईंधन डालते ही पता चल जाना चाहिए था।
उनका एलएच2 ड्रेन कपलिंग हमारे इन सीटू प्रोपेलेंट होज़ से पूरा मेला खाता है।
यह संयोग हो ही नहीं सकता है।
तो तुम क्या कह रही हो?
मुझे वहाँ मिस कटीश के पास जाकर
यह ऐतिहासिक अंतरराष्ट्रीय अंतरिक्ष मिशन रद्द करवा देना चाहिए,
बस कुछ मापों के कारण जो तुमने टीवी स्क्रीन से लिए?
हाँ, मैं तो यही करती।
मुझे पता है। पर मैं चाहती हूँ कि तुम ध्यान केंद्रित करो।
सोजॉर्नर मंगल में प्रवेश के लिए आख़िरी क़दम बढ़ा रहा है।
चेकलिस्ट सत्यापित।
पाँच, चार, तीन, दो।
मंगल की ओर बढ़ो।
इंजन संख्या एक के चैम्बर दबाव में 17.2 की गिरावट आई है।
यह ठीक नहीं है। टर्बोपंप में ख़राबी हो सकती है।
भरपाई करने के लिए एफ़सीसी इंजन संख्या दो पर दबाव डाल रही है।
टक्कर में इंजन एक क्षतिग्रस्त हुआ होगा।
बर्न पूरा हुआ।
दोनों मुख्य इंजन बंद किए जा रहे हैं।
सौर पाल तैनात करने की तैयारी करो।
अह, हमारी गति अच्छी है। हम समय पर मंगल पर पहुँच जाएँगे।
फ़ीनिक्स के पहुँचने के तीन दिन बाद, कक्षा में प्रवेश करने की उम्मीद कर सकते हैं।
विल, मुझे इंजन संख्या एक की पूरी जाँच चाहिए।
मंगल की कक्षा में घुसने के लिए पर्याप्त गति के लिए हमें उसे पूरी ताक़त से चलाना होगा।
क्या तुममें से किसी को भी परमाणु तापीय प्रणोदन सिद्धांत के बारे में जानकारी है?
-नहीं। -तो फिर पोलेतोव इंजनों का संचालन करेगा।
उसे सबसे बेहतरीन सोवियत प्रशिक्षण हासिल है।
पता नहीं…
एक रूसी पर भरोसा करने के बजाय, तुम असफल होकर मरना, अपने दल को जोखिम में डालना चाहोगी?
विल, कॉमरेड पोलेतोव को हमारी प्रक्रियाएँ समझाओ।
बॉल्डविन ज़्यादा अच्छी रूसी बोलता है।
तुम इससे सहमत हो, कैल?
हाँ।
हैलो, एड।
मुझे, अह… मुझे तुम्हें काफ़ी कुछ बताना है।
अह… सबसे पहले, मैं कहना चाहती हूँ कि तुम्हें सही के लिए खड़े होते देखकर…
विडमेल: के_बॉल्डविन से
…मैंने बेहद गर्वित महसूस किया।
सच में। और… दरअसल, इसने मुझे प्रेरित किया।
मैंने हीलियोस से इस्तीफ़ा दे दिया।
हाँ। मैं आधिकारिक तौर पर फिर से बेरोज़गार हूँ।
ए, निक।
ए। ए, डैनी।
पिछले हफ़्ते तुमने कंप्यूटर पर कमाल का काम किया।
धन्यवाद।
हाँ, मुझे पसंद नहीं आया कि वे 40 मिलियन मील दूर बैठकर हमारा यान चलाएँ।
नहीं। अह, इससे पूरा "अपनी क़िस्मत के मालिक" वाला थीम, अह,
बर्बाद हो जाता है।
तुम आख़िरकार डेव के लॉकआउट से बाहर कैसे निकले?
मूल रूप से, मैं उड़ान नियंत्रण संगणक को
रोकने के लिए उसे फ़िबोनाची गणना जैसी चीज़ें देता गया
जब तक कि वह लॉक न हुआ और फिर सेफ़ मोड में रीबूट किया।
पर तुम्हें फिर भी सिक्योरिटी से गुज़रना पड़ा था, है न?
वैसे… ठीक है, यही मज़ेदार हिस्सा है। तो, सेफ़ मोड में पीछे का दरवाज़ा होता है
जो तुम्हारे द्वारा लॉन्च के समय उपयोग किए गए पासवर्ड पर सब कुछ चलाने की अनुमति देता है।
-वह क्या था? -रेनबो।
रेनबो। बढ़िया है। शाबाश, निक।
लॉगिन - एडमिन पासवर्ड
मुख्य मेन्यू डी-मेल
एड_बॉल्डविन
कैरन_बॉल्डविन
हैलो, एड।
हे भगवान, मुझे तुम्हें काफ़ी कुछ बताना है।
अम, सबसे पहले, मैं… मैं कहना चाहती हूँ कि
तुम्हें सही के लिए खड़े होते देखकर
मैंने बेहद गर्वित महसूस किया।
सच में। दरअसल, इसने मुझे प्रेरित किया।
मैंने हीलियोस से इस्तीफ़ा दे दिया।
हाँ। मैं आधिकारिक तौर पर फिर से बेरोज़गार हूँ।
मुझे पता नहीं कि मैं क्या करूँगी।
मैंने बस, एड बॉल्डविन वाला पैंतरा आज़माया।
मैंने फ़ैसला ले लिया, और आगे की चीज़ें बाद में सोचूँगी।
पर मानना पड़ेगा, मैं काफ़ी आज़ाद महसूस कर रही हूँ।
जैसे ही रिएक्टर गर्म होता है,
शीतलक पंप 10,000 आरपीएम तक आ जाता है,
जो कि…वैसे, तुम्हें यह आँकड़े जानने की ज़रूरत नहीं है,
क्योंकि सॉफ़्टवेयर प्रवाह दर का प्रबंधन करता है।
पर फिर वापसी के समय गति बढ़ाने के दौरान, सुनिश्चित करें कि सीटीआरआर 100 से अधिक न हो,
प्लस या माइनस 15 केल्विन हो।
वह इतनी तेज़ी से क्यों बोलती है? मुझे सीटीआरआर तक सब समझ आ गया।
यह चैम्बर तापमान रैंप दर का संक्षिप्त रूप है।
आह। तुम्हारा नरवा हमारे रूसी इंजनों से काफ़ी मेल खाता है,
एक बार जब तुम इन भद्दे…
तुमने रूसी भाषा कहाँ सीखी?
एनापोलिस। तुमने अंग्रेज़ी कहाँ सीखी?
"मैं अपनी पूरी क्षमता के साथ व्यक्त कर रहा हूँ
और अब मैं जेल में जी रहा हूँ,
क्योंकि कुछ लोग मेरे तरीके से सहमत नहीं हैं,
मैं उठता हूँ, एक बौद्ध की तरह ध्यान करता हूँ।"
तुम्हें एन.डब्ल्यू.ए पसंद है?
जिस तरह वे भाषा का इस्तेमाल करते हैं, यह कमाल का है।
और वे अमरीका में जीवन की बहुत ही विशद तस्वीर पेश करते हैं।
क्या तुम कॉम्प्टन गई हो?
अश्वेत लोग वहीं रहते हैं, है न? बस्तियों में।
मैं भी अश्वेत हूँ, और मैं बस्ती में नहीं रहती हूँ।
अह, तुम वियतनाम से हो।
हाँ। पर बचपन में ही वहाँ से चली आई थी।
तुम्हें किसी दिन वापस लौटना चाहिए,
देखना चाहिए कि मार्क्सवादी समाज अपने नागरिकों की देखभाल कैसे करता है।
वहाँ कोई गरीब नहीं है।
शायद इसलिए क्योंकि वे सब मारे जा चुके थे।
तुमने यह अपने पिताजी से सुना?
-नहीं, मैंने यह इतिहास की किताबों से जाना। -हाँ, पर वे किताबें लिखी गई थीं…
तुम्हें अपने नरवा इंस्ट्रक्टर से एक और विडमेल आया है, कॉमरेड ट्रॉट्स्की।
वे आ गए।
वादे के अनुसार।
मुझे ख़ुशी है कि मैं तुम्हारी सुरक्षा मंजूरी को लेकर उस छोटी-सी ग़लतफ़हमी को
दूर करने में सक्षम रही, कॉमरेड।
हमें अकेला छोड़ दो, लिनारा।
मैं नहीं…
पाँच मिनट।
मैं बाहर ही रहूँगी।
तुम ठीक हो?
हाँ, हाँ।
जब उन्होंने मुझे बताया कि उन्होंने तुम्हें रॉस्कॉस्मॉस के निदेशक के पद से हटा दिया,
मैंने तुमसे संपर्क करने की कोशिश की।
तुम बस गायब हो गए। किसी ने नहीं बताया कि तुम कहाँ थे।
लेफ़ोर्टोवो।
केजीबी जेल में?
भगवान।
उन्हें पता चल गया कि मैं तुम्हें उनकी अनुमति से ज़्यादा जानकारियाँ दे रहा था।
और फिर… फिर, लंदन के बाद,
मैंने उन्हें सहयोग करने से मना कर दिया…
माफ़ करना।
धन्यवाद।
क्या वे… मेरा मतलब, क्या उन्होंने…
हाँ।
पर उन्होंने यह समझदारी से किया। बिना गुस्सा जताए, समझी?
उन्होंने सावधानी बरती कि मेरा नाक, मेरे दाँत न टूटें।
इसके बजाय, उन्होंने मुझे फेफड़ों में, गुर्दों में…
क्षति पहुँचाई।
मुझे लगा था कि गोर्बाचेव के सत्ता में आने के बाद यह चीज़ें बंद हो गई थीं?
गोर्बाचेव भी केजीबी को नियंत्रित नहीं कर सकता है।
यह एक पागल कुत्ते को पट्टे से बाँधकर रखने की कोशिश करने जैसा है।
मार्गो। मैंने जो किया उसका मुझे बेहद खेद है…
मुझे पता नहीं था मैं क्या करूँ।
मैंने उन्हें रोकने की कोशिश की,
पर उन्होंने मेरे पिताजी, मेरी माँ, मेरी बहनों को धमकी दी।
मैं भाग नहीं सकता था।
मैंने तुमसे झूठ कहा।
हाँ। और मैं बेहद नाराज़ थी।
अब भी हूँ। पर मुझे पता है कि तुम्हारे पास यही इकलौता विकल्प था।
मुझे माफ़ कर दो।
और अब, तुम मेरी मदद करोगे।
मैं हमें इस झमेले से बाहर निकालूँगी, सर्गे, हम दोनों को।
हम काफ़ी समय उनके वश में रह चुके हैं।
मैं सही लोगों से बात करूँगी और तुम्हें शरण दिलाऊँगी।
नहीं, नहीं। मार्गो, नहीं।
नहीं। केजीबी… केजीबी मेरे परिवार से बदला लेगा।
तुम्हें अंदाज़ा नहीं कि वे क्या… माफ़ करना।
उन्होंने तुम्हारे साथ जो किया, उसके बाद तुम वहाँ वापस नहीं लौट सकते।
हीलियोस नियंत्रण, फ़ीनिक्स। एमओआई बर्न पूरा हुआ।
फ़ीनिक्स मंगल की कक्षा में प्रवेश कर चुका है।
हम कुछ ही घंटों में अपने पहले लैंडिंग प्रयास के लिए समय पर हैं।
वे स्थिर कक्षा में हैं।
और नासा अब भी हमसे कई दिन पीछे है।
फ़ीनिक्स आउट।
ठीक है। चलो पोपाए को नीचे उतारें।
एक छोटी-सी समस्या है, कैप्टन।
जिस धूल भरी ऑंधी को हम ट्रैक कर रहे थे, वह और बड़ी हो गई है।
यह काफ़ी बड़ी है।
लैंडिंग साइट पर हालात कैसे हैं?
अह, पूरे क्षेत्र में दस मीटर से परे कुछ नहीं दिख रहा है।
और उनका पूर्वानुमान?
वही है, वैकल्पिक लैंडिंग साइटों पर भी।
हम बस इंतज़ार कर सकते हैं।
धत् तेरी की!
हमारी लैंडिंग में देरी हुई है।
नया संदेश: जिमी_स्टीवन्स के लिए
यह दुर्भाग्यपूर्ण है।
मैं यह सच में डैड के लिए करना चाहता हूँ।
उन्हें हमेशा अपोलो 10 पर न उतरने का अफ़सोस रहा।
याद है वह कैसे हमें बताया करते थे कि…
वह इतने करीब पहुँच चुके थे कि वे बस…
हाथ बढ़ाकर चाँद की मुट्ठी भर धूल ले सकते थे।
हाल ही में, उनके बारे में काफ़ी सोच रहा हूँ।
यह मेरी सोच से ज़्यादा कठिन रहा है…
ख़ासकर एड के हमेशा मेरे पास होने के कारण।
कभी-कभी वह कैरन का ज़िक्र करता है, और मैं बहुत दोषी महसूस करता हूँ।
पर फिर, वह मेरे कंधे पर हाथ रखता है या मुझे "बेटा" बुलाता है,"
और मैं बस… मैं उसका गला घोंटना चाहता हूँ।
उसे कोई अंदाज़ा नहीं है।
बस बड़ी मुस्कान के साथ मेरी तरफ़ देखता है।
मुझे लगा था कि मैं यह संभाल सकूँगा, पर शायद तुम सही थे।
शायद मैं बस उम्मीद कर रहा था कि…
पता… पता नहीं…
मैं यह सब भूल सकता हूँ।
ख़ैर, तुम यह बकवास नहीं सुनना चाहोगे।
मुझ पर एक एहसान करो।
मेरी तरफ़ से एव्री को चोरी-छुपे चॉकलेट दे देना, जब उसकी माँ नहीं देख रही हो।
यह बचकाना है। मेरे पास परमाणु भौतिकी में डॉक्टरेट है।
एक घमंडी, स्व-सिखाई अमरीकी मेरे साथ बच्चे जैसा व्यवहार नहीं करेगी।
वह सही कह रही है।
तुम्हें यह आपातकालीन प्रक्रियाएँ याद कर लेनी होंगी।
रोज़लेस बस सुनिश्चित कर रही है कि तुम्हें पता हो, और यह कि हमें पता हो कि तुम्हें पता है।
वह मुझे तुम्हारे सामने मूर्ख की तरह दिखाने की कोशिश कर रही है।
तुम्हें क्यों परवाह है कि मैं क्या सोचती हूँ? मैं बस एक मूर्ख, फ़ासीवादी प्रतिक्रियावादी हूँ।
नहीं। मूर्ख नहीं। मैंने यह कभी नहीं कहा।
तुम बेहद होशियार, सुंदर, फ़ासीवादी प्रतिक्रियावादी हो।
सुंदर?
ख़ैर, ए…एक अमरीकी के लिए।
हाँ!
क्या हुआ?
-हीलियोस उतर नहीं सकता। -क्यों नहीं?
धूल भरी ऑंधी बदतर होती जा रही है।
अगर यह कुछ और दिन चली…
मेरी जान, शायद हम अब भी रेस में हैं।
हाँ!
फिर कलियों को पीसकर बारीक चूर्ण बना लो।
काफ़ी अच्छा है, है न?
म्म, ख़ुशबू अच्छी है।
हम्बोल्ड्ट काउंटी। प्रीमियम मिश्रण।
ठीक है।
सुनिश्चित करो कि थोड़ा भी न छूटे।
अब इसे पिघले हुए मक्खन पर समान रूप से फैलाओ।
और दो घंटे तक उबालो।
धन्यवाद, जूलिया चाइल्ड।
मज़े लो!
मैं तैयार हूँ!
-यह स्वादिष्ट बना है। -अच्छा?
ठीक है।
म्म। वाह!
है न?
-म्म। -मॉली और मैं इन्हें गू बॉल्स बुलाते हैं।
हे भगवान।
बीस मिनटों में नशा चढ़ने लगेगा।
यहाँ सच में काफ़ी शांति है।
हाँ। सच में।
मुझे अभी तक इसका मज़ा लेने का मौका ही नहीं मिला था।
तुम सच में नौकरी छोड़ोगी?
छोड़ चुकी हूँ। यह हो गया।
क्या हुआ?
क्या हुआ? यह बस मज़ाकिया है। यह ऐसा है मानो…
एक लेखक है, केन कीज़ी,
और उसने कहा था कि हममें से हर एक अपनी फ़िल्म का स्टार है।
ठीक है। शायद तुम्हें नशा चढ़ने लगा है। मुझे इसका मतलब समझाओ।
इस बारे में सोचो। एक पुलिसवाला ख़ुद को क्राइम थ्रिलर के स्टार के रूप में देखता है।
अपराधी, उसका सहयोगी, वे सब सहायक किरदार हैं।
या एक एस्ट्रोनॉट ख़ुद को "2001" में देखती है।
सवाल यह है कि कैरन की, अह, फ़िल्म कौन सी होगी?
"द ग्रेजुएट" कहने की हिम्मत मत करना।
अरे, ठीक है। देखो,
तुम्हारा घिनौना अतीत मेरे पास सुरक्षित है।
वह फ़िल्म थोड़ा ज़्यादा सटीक है।
ठीक है, कौन सी फ़िल्म?
पता नहीं। पता नहीं।
मैं इसमें आई क्योंकि मैं एड की मदद करना चाहती थी, तो…
ठीक है। तो, तुम्हारी फ़िल्म "संत कैरन" है,
परोपकारी, शहीद…
-जो अपने बेबस पूर्व पति को बड़ी नाक़ामयाबी से… -हाँ।
… बचाने गई।
-कितनी निस्वार्थ उदार… -चुप रहो।
-…मानवतावादी है। -हाँ, मैं समझ गई।
मैंने यह अपने लिए भी किया था।
पर क्यों?
मुझे वह दिन स्पष्ट याद है…
जब ट्रेसी ने मुझे बताया था कि उसे ऐसकैन के रूप में चुना गया है।
मैं उससे नाराज़ थी, उन सबसे नाराज़ थी।
मुझे ऐसा लगा कि वे मुझे आँक रहे थे।
क्योंकि वे वह कर रहे थे जो तुम नहीं कर सकती थी?
नहीं। भगवान, नहीं। मैं अंतरिक्ष में नहीं जाना चाहती हूँ। मुझे अंतरिक्ष से नफ़रत है।
मुझे भी।
पर उनमें कोशिश करने की हिम्मत थी।
समझे? अपनी ज़िंदगी बदलने की, और…
और शेन को खोने के बाद ही मुझमें वह हिम्मत आई।
हाँ।
कभी-कभी हमारे सबसे बुरे पल ही हमें बेहतर बनाते हैं।
मॉली की तरह। नासा के बाद उसका हाल बुरा हो गया था।
उसे कोई अंदाज़ा नहीं था कि वह क्या करेगी।
और फिर, एक दिन, उसने मेरे पेंटब्रशों में से एक उठाया
और पेंटिंग करने लगी।
और वह जीवंत बन गई।
-माफ़ करना, मॉली कॉब पेंटिंग कर रही है? -मॉली… हाँ! उसे यह बेहद पसंद है।
और बेशक़, वह मॉली है, इसलिए वह इसमें भी अच्छी है।
कैसे? वह देख भी नहीं सकती है।
नहीं। ए, मोने अपने करियर के अंत तक लगभग अँधा हो चुका था।
ख़ैर, मैं कोई चित्रकार नहीं हूँ।
ठीक है। ठीक है।
तो, तुम क्या हो? कैरन को क्या पसंद है?
मुझे जोखिम उठाना पसंद है। समझौते करना पसंद है।
मुझे शुरुआत से चीज़ें बनाना पसंद है।
और मैं इसमें काफ़ी अच्छी हूँ।
हाँ, तुम हो।
-वाह। -क्या हुआ?
देख रहे हो सूर्य की किरणें पानी से कैसे टकरा रही हैं?
यह तरल कला की तरह है।
नशे की दुनिया में स्वागत है।
-हे भगवान। -मैंने तुमसे कहा था।
विडमेल: के_बॉल्डविन से
ठीक है। मैं नशे में हूँ।
मैं काफ़ी नशे में हूँ।
हे भगवान।
वेन आया था और उसने मुझे सिखाया कैसे…
हमने गाँजे से मिठाई बनाई।
गू बॉल्स! उसने मुझे गू बॉल्स बनाना सिखाया।
मेरा मतलब, आगे क्या?
मैं बस तुम्हारे लिए ख़ुश हूँ।
मैं तुम्हारे लिए बेहद ख़ुश हूँ। मेरा मतलब, तुम मंगल पर जा रहे हो, एड।
मंगल। मुझे सुन पा रहे हो? तुम मंगल पर जा रहे हो, एड!
मंगल। हे भगवान!
तुम मंगल पर जा रहे हो।
मुझे… मुझे तुम पर बेहद गर्व है।
विडमेल: इ. बॉल्डविन से
तुम क्या कर रही हो?
मुझे…मुझे वह मिठाई चखनी होगी।
बस कैली को मत बताना, वरना मुझे…
-…काफ़ी बातें सुननी पड़ेंगी। -डैनी, तुम उठ गए?
मेरे केबिन में।
मुझे ख़ुशी है कि हम आख़िरकार यह कर रहे हैं।
पिछले कुछ दिनों से, मैं अपोलो 10 के बारे में काफ़ी सोच रहा हूँ,
मेरे और तुम्हारे डैड के बारे में।
आज वह और मैं यहाँ बैठे हो सकते थे।
या अगर हालात अलग होते…
तुम और शेन बैठे होते।
वह हमेशा तुम्हारी तरह ही एस्ट्रोनॉट बनना चाहता था।
अब भी दर्द होता है।
इतने सालों बाद भी, मैं उम्मीद करता रहता हूँ कि समय के साथ यह आसान हो जाएगा, पर…
आसान नहीं होता है।
कभी-कभी ऐसा लगता है कि यह कठिन होता जा रहा है।
यह कैरन के लिए भी कठिन होगा।
हाँ।
मानना पड़ेगा, मैं हैरान हूँ कि वह इतनी दूर आ गई है।
मैं हैरान नहीं हूँ। वह महिला काफ़ी सशक्त है।
उसके रास्ते में आने वाले को भगवान ही बचाए।
अरे, हाँ।
-मैंने उसका वह रूप देखा है। -कब?
उन, अह…
उन… उन… उन गर्मियों में जब मैंने आउटपोस्ट में काम किया था।
भगवान उस सप्लायर पर दया करे जिसने आपूर्ति लाने में गड़बड़ी की।
हाँ। मैंने वह रूप देखा है।
तुम दोनों में अच्छी बन रही है।
पता नहीं अच्छी बन रही है या हमें बस एहसास हो रहा है,
कि हम हमेशा से कितने करीब रहे हैं।
कठिन समय में भी, समझे? ख़ासकर कठिन समय में।
हाँ।
हाँ, इसलिए मुझे कहना होगा कि मैं हैरान था जब तुम्हारा…
तलाक़ हुआ।
मैं हैरान रह गया था।
-हाँ। -दरअसल हुआ क्या था?
कई चीज़ें हुई थीं।
क्या तुमने, अह… उसे धोखा दिया था?
नहीं। मैं उसे कभी धोखा नहीं देता।
तो, क्या हुआ था?
हे भगवान।
कैरन?
सच में?
विश्वास ही नहीं होता है।
वह एक ही बार हुआ था, समझे? उ…उस दूसरे आदमी से ज़्यादा, हम महत्वपूर्ण थे।
हाँ, सही कहा। यही आम बकवास है।
ऐसा नहीं है।
उसने ईश्वर के सामने शपथ ली थी कि हमेशा वफ़ादार रहेगी, फिर उसे तोड़ दिया।
तुम बच्चे हो। मैं भी तुम्हारी उम्र में ऐसे ही सोचा करता था।
सब कुछ को अच्छे या बुरे में बॉंटकर देखता था, यह नहीं समझता था कि इनके बीच में भी कुछ हो सकता है।
पर बढ़ती उम्र के साथ,
तुम्हें एहसास होने लगता है कि चीज़ें हमेशा इतनी सरल नहीं होती हैं।
माफ़ करने में…
काफ़ी समय लगता है और बेहद कठिन होता है, डैनी।
पर अंत में सब भला होता है।
उसने… उसने कभी बताया वह कौन था?
इससे फ़र्क नहीं पड़ता है।
हाँ, शायद नहीं पड़ता है।
पर अगर, अह… उसने तुम्हें कभी पता चला…
तो क्या उसे माफ़ कर सकोगे?
अगर मुझे कभी पता चला कि वह कौन है,
तो ज़मीन पर बस उसके चिथड़े ही बचेंगे।
तीन दिन बाद, मंगल की कक्षा
ह्यूस्टन, सोजॉर्नर। हम मंगल की कक्षा के करीब पहुँच रहे हैं।
हमारी टेलिमेट्री के अनुसार फ़ीनिक्स हमारे सामने ही है।
तुम्हारे द्वारा भेजे गए नए प्रक्षेप पथ के आधार पर,
हम उतरने की तैयारियॉं कर रहे हैं।
मैं बिल्कुल वहीं थी जब अपोलो 11 चाँद पर उतरा था।
हम सुनिश्चित नहीं थे कि वे वापस लौटने में सफल होंगे।
पच्चीस साल बाद आज भी मुझे वही घबराहट महसूस हो रही है।
बेशक़। अह, मंगल ज़्यादा कठिन है,
चाँद के मुक़ाबले कहीं ज़्यादा ख़तरनाक है।
पहले 15 प्रोब जो हमने भेजे थे,
दो को छोड़कर बाकी सारे उतरते और लैंड होते समय तबाह हो गए।
हमने पहले नौ में से तीन खो दिए थे। प्रवेश करते, उतारते और लैंड होते समय।
आतंक के सात मिनट। हम इसे यही बुलाते हैं।
यह… यह अच्छा नाम है।
शायद यह सुनकर राहत मिले, मुझे… मुझे इस बार अच्छा महसूस हो रहा है।
तुम्हें दोबारा मुस्कुराते हुए देखकर अच्छा लगा।
माफ़ करना। डायरेक्टर मैडिसन?
-मैंने तुम्हें यह बंद करने को कहा था। -नहीं कर पाई।
-सुनो, हम… -एलेक्सेई जल्दी सीख जाता है,
पर वह कुछ ज़्यादा ही तेज़ है।
रूसी इंजनों पर उसने जो भी प्रक्रियाएँ इस्तेमाल कीं,
वे वही हैं जो हम अपने इंजनों पर इस्तेमाल करते हैं।
उन्होंने मंगल-94 पर ही अपने दस्तावेज़ छोड़ दिए थे,
फिर भी उसे सारे पैरामीटर याद थे।
उसे याद करना ही था। आपात स्थिति में दस्तावेज़ पढ़ने का समय नहीं होता है।
हाँ, तो… कृपया, मार्गो, बस इस पर नज़र डालो।
ठीक है, रूसी कम्बस्चन चैम्बर ओवरटेम्परेचर
-रेडलाइन 3,350 केल्विन था। -"3,350 केल्विन।"
चैम्बर ओवरप्रेशर
-रेडलाइन 65.5 बार था। -"65.5 बार।"
टर्बोपंप ओवरस्पीड 33,000 आरपीएम था…
"तैंतीस हज़ार आरपीएम।" और वह बोलता ही रहता है, पर मुद्दा यह है कि,
उसके सारे आँकड़े हमारे नरवा से मेल खाते हैं।
वह अपने आँकड़ों का खुलासा करने से बचने के लिए हमारे आँकड़े इस्तेमाल कर रहा होगा।
संभव नहीं है। ये आँकड़े सोजॉर्नर के वर्तमान इंजनों से नहीं हैं।
यह आँकड़े…
नरवा ऑपरेशंस मैनुअल
…सन '92 से हैं।
यह हैं हमारे वर्तमान के आँकड़े।
एलेक्सेई हमारे पुराने आँकड़े क्यों याद करेगा?
उसे यह कहाँ से मिले होंगे?
दो साल पहले के हमारे इंजनों की बारीक़ प्रति से।
मार्गो, केवल यही तरीका है।
नासा में किसी ने उन्हें हमारा डिज़ाइन दिया होगा।
अभी,
हमें अपने एस्ट्रोनॉटों को मंगल ग्रह पर सुरक्षित उतारने पर ध्यान देने की ज़रूरत है।
पर…
उसके बाद,
मैं यह डीओजे के पास ले जाऊँगी।
पर तुम्हें इस बारे में ज़्यादा सोचने की ज़रूरत नहीं है।
धन्यवाद, मार्गो।
इन्हें यहीं छोड़ दो।
जबकि फ़ीनिक्स सोजॉर्नर से कुछ ही मिनटों से आगे है…
मंगल तक की दौड़
…कोई भी यह दौड़ जीत सकता है और पूरी दुनिया यह देखने के इंतज़ार में है
कि कौन मंगल की सतह पर पहले उतरेगा।
पिछले कई दिनों से दोनों यानों के लैंडिंग स्थलों पर
भारी धूल भरी ऑंधी की लगातार निगरानी की जा रही है।
मंगल पर पहले नासा उतरेगा या हीलियोस?
जैसे-जैसे प्रत्येक यान उतरने के फ़ैसले के करीब पहुँच रहा है,
जिसे वे अपना "गो/नो-गो" कहते हैं,
प्रत्येक कमांडर को यह फ़ैसला लेना होगा कि क्या धूल भरी ऑंधी पर्याप्त थमी है
कि सुरक्षित रूप से उतर सकें।
अगर वे उतरने का फ़ैसला नहीं लेते हैं,
तो यानों को मंगल का एक और चक्कर लगाना होगा
जब तक कि वे दोबारा उसी निर्णायक पल पर नहीं पहुँचते हैं,
और चक्कर लगाने में दो घंटे से ज़्यादा समय लगेगा।
पर उस समय तक, संभव है कि वे मंगल तक की दौड़ हार चुके होंगे।
दोनों कर्मी दलों के लिए बहुत कुछ दॉंव पर लगा हुआ है,
क्योंकि सालों, दशकों की तैयारी और योजना इसी पल में फल देगी।
चलो भी। समय बीत रहा है।
क्या जानकारी मिली है?
यह बिल्कुल कल के जैसा ही दिखता है।
हाँ, पर जब दोनों का ए/बी करते हैं…
धूल की परत कम हो रही है।
हमें अपने अगले सैटलाइट पास पर इसकी पुष्टि करनी चाहिए।
फिर हमें एक और चक्कर लगाना होगा।
उस समय तक, सोजॉर्नर सतह पर उतर चुका होगा।
अभी उतरने में काफ़ी जोखिम होगा, कमांडर।
क्या कहते हो, बच्चे?
-चलो उतरें। -शाबाश।
पोपाए को लॉन्च के लिए तैयार करो।
ह्यूस्टन, सोजॉर्नर।
लैंडिंग बर्न के लिए मुख्य प्रणोदन प्रणाली तैयार की जा चुकी है।
ठीक है।
छह मिनटों में, या तो हम कक्षा में घुसेंगे या सतह पर उतरेंगे।
स्थिति बताओ। ईकॉम?
ईकॉम प्रवेश करने, उतरने और लैंड के लिए तैयार है।
प्रणोदक?
प्रणोदक टैंकों में दबाव, रिएक्टर के मान न्यूनतम हैं।
पथ-प्रदर्शन?
सोजॉर्नर का पथ प्रवेश करने, उतरने और लैंड करने के लिए तय है।
सब पूरी तरह तैयार हैं, कमांडर पूल।
ठीक है, रोलन, क्या जानकारी है?
साइट रिले हवा को 0-7-0 पर 60 बताती है।
दृश्यता 80। ऊँचाई अज्ञात है।
मंगल एलज़ेड वैदर डेटा रिले सिस्टम
बेहद जोखिम भरा है। दृश्यता अब भी न्यूनतम से नीचे है।
जब हम दो घंटे में वापस आएँगे, तब दोबारा उतरने की कोशिश करेंगे।
तुम तैयार हो, श्री स्टीवन्स?
जी, सर।
तो चलो शुरू करें।
इंजन नियंत्रण एसेंट डिसेंट
फ़ीनिक्स, पोपाए मंगल पर उतरने जा रहा है।
ठीक है, पोपाए। शुभकामनाएँ।
नया राडार संपर्क फ़ीनिक्स से जुदा हो रहा है।
-यह उनका लैंडर है। -भगवान। एड ऐसी स्थिति में भी आगे बढ़ रहा है।
हम उनके ठीक पीछे हैं। अगर हम सीधा उतरें, तो हम उन्हें हरा सकते हैं।
हमारे पास केवल एक ही मौका है,
और मेरा इरादा इस दल या इस मिशन को कम-संभावना वाले प्रयास में
जोखिम में डालने का नहीं है।
फिर से सावधानी। हीलियोस 13 मिनटों में लैंड करेगा।
हमारे दोनों देशों के सम्मान की ख़ातिर, हम इंतज़ार नहीं कर सकते।
अगर एड को दिखाई नहीं दिया, तो उसके पास मंडराने और इंतज़ार करने के लिए ईंधन नहीं होगा।
उसे इससे निकलने के लिए किसी चमत्कार की ज़रूरत होगी।
मैं बता रहा हूँ, अभी उतरो।
श्री कुज़्नेत्सोव, इस यान की कमांडर मैं हूँ।
अब से, तुम्हारी अवांछित सलाह नहीं चाहिए।
रोलन, अगर तुमने उससे एक भी शब्द सुना, तो उसका माइक बंद कर देना।
ख़ुशी से, कमांडर।
पोपाए की एंट्री, डिसेंट, और लैंडिंग प्रणालियाँ सही काम कर रही हैं।
शुरू हो गया।
सोजॉर्नर से टेलिमेट्री बर्न इंगित नहीं करती है।
वे अब भी फ़ैसला ले रहे हैं।
वायुमंडलीय प्रवेश ऊंचाई की पुष्टि हो गई है।
कमांडर, हमारे पास फ़ैसला लेने के लिए केवल 30 सेकंड हैं।
आप क्या करना चाहती हैं?
हवा की दिशा
रोलन, तुम भी वही देख रहे हो जो मैं देख रही हूँ?
हवा 40 पर 0-9-0। दृश्यता 110।
यह साफ़ हो रहा है।
हाँ। दृश्यता में सुधर हो रहा है।
सतह तक की दूरी है 16,035।
आठ सेकंड में फ़ैसला लेना होगा। सात, छह…
तैयार हो जाओ। हम सीधे नीचे उतरेंगे।
ऊबड़-खाबड़ सवारी के लिए तैयार हो जाओ।
शुरू करो!
सोजॉर्नर ने उतरना शुरू कर दिया है।
वे तुम्हारे पीछे ही हैं।
ऊँचाई 9,000 मीटर। रेंज 10.3 क्लिक।
चेतावनी। जीपीएस नैव प्रणाली विफल हो गई है।
हमने मंगल जीपीएस सिग्नल खो दिया है।
मास्टर अलार्म
एड, बिना जीपीएस के तुम सही जगह पर नहीं उतर पाओगे।
शायद तुम्हें मिशन रद्द करना चाहिए।
डिसेंट कमांड इंजन ओवरराइड ऑफ़।
ऊँचाई 9,000 मीटर। गति 557।
उतरना जारी है।
ऊबड़-खाबड़ सवारी के लिए तैयार हो जाओ। शुरू करो!
सोजॉर्नर ने सीधे उतरने शुरू कर दिया है, फ़्लाइट।
वो यह संभाल लेगी।
मौसम कैसा है, रोलन?
हवा 37 पर 0-9-7 है।
-1,800 मीटर। 2.1 क्लिक। -चेतावनी। प्रणाली विफल हो गई।
गति 290, 1,800 प्रति मिनट पर उतर रहे हैं।
चलो भी।
इंजन उतारो।
दरवाज़े खुल गए हैं। इंजन लैस हैं।
एलेक्सेई, तुम्हारी बारी है।
डिसेंट इंजनों के प्री-वाल्व खुल गए हैं। प्रणोदक दबाव न्यूनतम है।
उन्हें शुरू करो!
एक हज़ार मीटर। अब 400।
ऊँचाई का पता नहीं चल रहा है। ऑल्टीमीटर धूल में देख नहीं पा रहा है।
और हमें पता नहीं चलेगा कि हम ज़मीन के कितने करीब हैं।
मैन्युअल नियंत्रण इस्तेमाल कर रहा हूँ।
गति ख़ुद नियंत्रित करके अपने अनुभव से नीचे उतरेंगे।
चलो भी।
कुछ दिखाई नहीं दे रहा है। धूल काफ़ी ज़्यादा है।
अब भी देख रहा हूँ।
ध्यान से बाहर देखते रहो।
चलो भी!
रद्द करने की प्रक्रिया शुरू कर रहा हूँ।
तुम मज़ाक कर रहे हो? नहीं।
फ़ीनिक्स, पोपाए वापस कक्षा में लौट रहा है।
नहीं, मुझे नियंत्रण दो। मुझे नियंत्रण दो। मैं हम सबको नीचे उतार दूँगा।
मेरा फ़ैसला नहीं बदलेगा!
राडार ऊँचाई का पता नहीं लगा पा रहा है। हम बिना देखे उतर रहे हैं।
गियर नीचे करो।
गियर नीचे करके लॉक कर दिया है। दस में उतरेंगे।
पाँच।
गति अब भी ज़्यादा है!
ह्यूस्टन, हैप्पी वैली बेस।
सोजॉर्नर ने आठ इंसानों को मंगल पर सुरक्षित उतार दिया है।
हाँ!
-हमने यह मिलकर किया। -हाँ।
-हमने यह साकार किया। -हाँ।
हमने किया।
और अब हम वह ख़त्म करेंगे जो हमने शुरू किया था।
चाहे जैसे भी हो, मैं तुम्हें और तुम्हारे परिवार को यहाँ ले आऊँगी।
बहुत ख़ूब।
मंगल पर सबसे पहले काम पूरा हुआ!
मानव जाति की लंबी गाथा में यह एक ऐतिहासिक दिन है।
डैनिएल पूल, विलियम टाइलर, रोलन बैरेनॉव,
कैली बॉल्डविन, ग्रिगोरी कुज़्नेत्सोव, दिमित्री मायाकॉस्की,
इज़ाबेल कास्टीयो और एलेक्सेई पोलेतोव के
अब-संयुक्त अमरीकी और सोवियत कर्मी दल
किसी और ग्रह में उतरने वाले पहले इंसान हैं।
चलिए वाइट हाउस चलें
जहाँ प्रेसिडेंट एलन विल्सन और प्रेसिडेंट मिखाइल गोर्बाचेव
पत्रकारों और शुभचिंतकों की भीड़ को संबोधित करने वाले हैं।
आज, हमने वह सबसे मुश्किल काम किया है जिसकी केवल कल्पना ही की जा सकती है।
और इस बार, हम अकेले नहीं थे, पर हमारे पूर्व-शत्रु के साथ
सच्चे सहयोगियों के रूप में काम कर रहे थे।
नासा
ठीक है। इवीए रैंप नीचे कर दिया गया है।
बढ़िया है। अब, बाहर क़दम रखने के बाद,
चलो सभी एक पल…
ए, तुम क्या कर रहे हो?
सतह पर जा रहा हूँ।
नहीं, मैं पहले जाऊँगी। यही सौदा हुआ था।
मुझे ऐसा कोई सौदा याद नहीं है।
अगर तुम उस हैच से पीछे नहीं हटे,
तो मैं वहाँ आकर तुम्हारी धुलाई कर दूँगी!
हटो। धत् तेरी की!
और वह रहीं, मंगल की सतह से हमारी पहली तस्वीरें।
हम लाल ग्रह पर पहले इंसान को क़दम रखते हुए देखने के इंतज़ार में हैं
जैसे कि एलेक्सी लियोनोव ने 25 साल पहले चंद्रमा पर रखा था।
वहाँ कुछ हलचल हो रही है।
वह एक कॉस्मोनॉट और एक एस्ट्रोनॉट जैसा दिख रहा है।
कौन पहला क़दम… रुको। वे दोनों साथ उतर रहे हैं!
यह कितना प्रेरक है।
उप-शीर्षक अनुवादक: मून कलिता